CELEX: 31993R0826
Language: hr
Date: 1993-04-06 00:00:00
Title: Uredba Komisije (EEZ) br. 826/93 od 6. travnja 1993. o izmjeni Uredbe (EEZ) br. 183/93 o izmjeni Uredbe (EEZ) br. 2568/91 o svojstvima maslinovog ulja i ulja komine masline te o odgovarajućim metodama analize

03/Sv. 022
            
            
               HR
            
            
               Službeni list Europske unije
            
            
               74
            
         31993R0826
   
               L 087/6
            
            
               SLUŽBENI LIST EUROPSKE UNIJE
            
            
               06.04.1993.
            
         
      UREDBA KOMISIJE (EEZ) br. 826/93
   od 6. travnja 1993.
   o izmjeni Uredbe (EEZ) br. 183/93 o izmjeni Uredbe (EEZ) br. 2568/91 o svojstvima maslinovog ulja i ulja komine masline te o odgovarajućim metodama analize
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća 136/66/EEZ od 22. rujna 1966. o uspostavljanju zajedničke organizacije tržišta ulja i masti (1), kako je zadnje izmijenjena Uredbom (EEZ) br. 2046/92 (2), a posebno njezin članak 35.a,
   budući da se Uredbom Komisije (EEZ) br. 183/93 (3) izmjenjuje Prilog IV. Uredbi Komisije (EEZ) br. 2568/91 (4) uvođenjem metode određivanja sadržaja voska; budući da se u skladu s člankom 2. Uredbe (EEZ) br. 183/93 dotična metoda trebala primjenjivati od 1. srpnja 1993.; međutim, budući da će sredstva potrebna za primjenu metode određivanja sadržaja voska biti na raspolaganju ranije; budući da je, stoga, potrebno pomaknuti unaprijed dan početka primjene te metode;
   budući da je, stoga, potrebno izmijeniti Uredbu (EEZ) br. 183/93;
   budući da su mjere predviđene u ovoj Uredbi u skladu s mišljenjem Upravljačkog odbora za ulja i masti,
   DONIJELA JE OVU UREDBU:
   Članak 1.
   Datum 1. srpnja 1993. naveden u stavku 2. članka 2. Uredbe (EEZ) br. 183/93 ovime se zamjenjuje s 1. svibnja 1993.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. travnja 1993.
      
         
            Za Komisiju
         
         René STEICHEN
         
         
            Član Komisije
         
      
   
   
      (1)  SL L 172, 30.9.1966., str. 3025/66.
   
      (2)  SL L 215, 30.7.1992., str. 1.
   
      (3)  SL L 22, 30.1.1993., str. 58.
   
      (4)  SL L 248, 5.9.1991., str. 1.